গুলশান কুমার
গুলশান কুমার দুয়া (৫ মে ১৯৫৬ – ১২ আগস্ট ১৯৯৭), একজন ভারতীয় ব্যবসায়ী, যিনি টি-সিরিজ মিউজিক লেবেল (সুপার ক্যাসেট ইন্ডাস্ট্রিজ লিমিটেড)-এর প্রতিষ্ঠাতা এবং একজন বলিউড চলচ্চিত্র প্রযোজক ছিলেন। তিনি ১৯৮০ সালে টি-সিরিজ প্রতিষ্ঠা করেন এবং ১৯৯০ সালে এটিকে একটি নেতৃস্থানীয় রেকর্ড লেবেল হিসেবে প্রতিষ্ঠিত করেন। ১৯৯৭ সালে তিনি মুম্বাই আন্ডারওয়ার্ল্ড সিন্ডিকেট ডি-কোম্পানি দ্বারা খুন হন। তার মৃত্যুর পর, টি-সিরিজ তার ছোট ভাই কৃষাণ কুমার এবং পুত্র ভূষণ কুমার দ্বারা পরিচালিত হয়েছে। এছাড়াও তার কন্যা তুলসী কুমার এবং খুশালি কুমার বর্তমানে প্লেব্যাক সঙ্গীতশিল্পী।